अपने गांव रालेगण सिद्धी में समर्थकों के साथ एक बैठक को संबोधित करते हुए अन्ना ने कहा, 'जन लोकपाल, किसानों की समस्याओं और चुनावों सुधारों के लिए सत्याग्रह होगा।' अन्ना ने बताया कि वो इन मुद्दों पर प्रधानमंत्री नरेंद्र मोदी को काफी समय से पत्र लिख रहे हैं लेकिन उन्हें उनकी तरफ से कोई आश्वासन या प्रतिक्रिया नहीं मिला। अन्ना ने कहा, 'बीते 22 सालों में कम से कम 12 लाख किसानों ने आत्महत्या की है। मैं जानना चाहता हूं कि इतने ही समय में कितने उद्योगपतियों ने आत्महत्या की।'